402 MÉMOIRES. 
petite observance, et autres cinquante^ livres aux religieux de la 
grande observance du dict Tholose; aulx pauvres repenties, vingt 
livres, et aux Religieux Sainct-Orenx, dix livres ; et au surplus, que 
la délibération de Conseil sortira son plain et entier effect. 
De Suppersantis, cappitol. 
Delagu, assesseur. , 
Laquelle prononcée, le dict Ganaye en appelle. 
Et tout expédié suivant le commandement faict en vertu de la 
requeste baillée en la cour par Jacques Ganaye. 
SiNGLANDE. 
IV. 
AUDITION DE PIERRE GUÉRIN , MARCHAND, SERVITEUR ET INSTITEUR 
DE FEU PHILIPPE GANAYE, MARCHAND DE [PARIS, FAICTE GOMME s'eN- 
SUIT : 
Du quinziesme octobre mil cinq cens soixante huict, par devant 
Monsieur Ramondy, assesseur. 
Pierre Guérin, marchand de Tholose*, serviteur et institeur de feu 
Philippe Ganaye, marchand de la ville de Paris faisant traficque de 
pastels et Jaynes en Tholose, pays de Lauragois, eaigé, ainsi qu'il a 
dict, de vingt cinq ans, ouy et interrogé par serment, a déposé comme 
s'en suit. 
Premièrement, interrogé puis quel temps il a demeuré au service 
du d. Philippe Ganaye et à quelles conditions et pactes. 
Dict que le premier jour de janvier dernier il fust mis au service" 
du d. feu Ganaye pour luy servir, assembler et faire la recepte de ses 
pastels qu'il achepteroit tant en Tholose que au pays de Lauragois, 
lui ayant constitué et promis donner de gages par année, cent livres 
tournois et ung habillement d'ung Ristre, drap noir de Paris, sans 
avoir aultre promesse et convention par escript, et croit qu'ainsy se 
trouvera sur le livre du d. feu Ganaye, et, où ne se trouvera, le dépo- 
sant le vérifiera par témoings, lequel salaire de ses gages luy sont 
deus depuis jusques aujourd'huy, qui sont neuf mois et demy, sans 
avoir esté payés, sauf de neuf livres ; surquoy supplie Messieurs de 
la Justice ayant faict saisir les biens du d. feu Ganaye, le faire payer, 
comme offre aussy soy purger par serment solempnel. 
Enquis quels autres gens tenoit le d. feu Ganaye à son service ? 
Dict qu'il tenoit ung autre serviteur et institeur qui luy gouvernoit 
1. Ce Pierre Guérin se sauva en Lauragais chez les d'Avessens de Montesquieu. 
J'ai quelques raisons de croire qu'il est l'auteur de la souche des Guérin du 
Bouscal. 
